Silvasa
Silvasa (marath. सिल्वासा  = Silvāsā, port. Silvassá) – miestas vakarų Indijoje, 30 km į pietryčius nuo Damano, prie Daman Gangos upės; Dadros ir Nagar Havelio sąjunginės teritorijos administracinis centras. Svarbus pramonės centras: aliuminio, naftos perdirbimo ir naftos chemijos, maisto, farmacijos, tekstilės, plastiko, elektronikos, mašinų gamybos pramonė. Yra portugališko stiliaus katalikų bažnyčia, parkas, Madhubano tvenkinys.